Generelt er det ikke min personlige opfattelse, at en lejr på Roskilde Festival har notabilitet. Så vidt jeg kan se, centrerer denne lejr sit arbejde på 10 dage om året. Hvis der er tale om en forening, kunne det være interessant at vide, hvor formel denne forening er: Findes der en bestyrelse? Afholdes der jævnlige møder?
Jeg anfægter ikke, at de skiller sig ud blandt lejrene. Men jeg mener ikke, at det er dokumenteret, at de har gjort sig bemærket på nationalt plan. Jeg savner dokumentation for, at deres arbejde rækker ud over det pågældende års festival. Har de f.eks. inspireret virksomheder, myndigheder eller andre organisationer med deres værk? -- 29. jun 2011, 18:17 (CEST)
Udtal dig om noget du har undersøgt grundigt inden du kommer med radikale sletningsforslag "(skrev ( • ) 29. jun 2011, 19:45 CEST. )"
 Kommentar Jeg tog friheden til at rette teksten op, og at formatere dit signatur. -- 29. jun 2011, 20:08 (CEST)
Så har jeg fået svar på, at foreningen har en bestyrelse - det fremgik jo ikke af indholdet før. Men jeg mener stadigvæk ikke, at resten er blevet besvaret. Jeg tror gerne, at der arbejdes mere end 10 dage om året, men er formålet med dette arbejde ikke at kunne opretholde aktiviteterne til disse 10 dage? -- 30. jun 2011, 09:09 (CEST)
Det forslag vil jeg gerne modsætte mig, da jeg mener, at foreningen bag er endnu mindre notabel jf. . -- 30. jun 2011, 09:09 (CEST)
At de er blevet nævnt i "Ingeniøren" er ikke nødvendigvis ensbetydende med, "at de har betydning for mange andre end medlemmerne". Det skal dokumenteres - ikke antydes - at de har haft betydningen. Hvordan har de haft betydning? Har Energistyrelsen f.eks. konsulteret dem? Hvem har de haft betydning for? Ikke alle avishistorier rykker. -- 30. jun 2011, 10:32 (CEST)
I øvrigt er det ikke nok med betydning, der kræves væsentlig betydning. -- 30. jun 2011, 10:37 (CEST)
Hvem af os skal gøre os til overmænd om, hvad der er væsentlig betydning og hvad der ikke er? at de har haft betydning for 10.000+ mennesker fremgår af wikipedia artiklen og det må vel siges at være en væsentlig folkemængde og en ret stor procentdel af deres målgruppe, som er unge mennesker. Hvis denne side ikke skal have lov at blive, så er der mange sider der ikke bør blive. Desuden har de jo samarbejde med DTU, Green Footsteps, Roskilde Festival m.fl. - det må da være betydningsfulde samarbejdspartnere?. "(skrev ( • ) 30. jun 2011, 11:03 CEST."
Jeg synes, at "overmænd" virker noget sat på spidsen og temmelig negativt. Vi skal (forhåbentlig) gennem en saglig diskussion, ud fra nogle saglige, troværdige og verificérbare kilder, tage stilling til hinandens argumenter. Men ja i sidste ende er det vel noget med "overmænd", når der også skal findes en konklusion.
Det er da flot, at man har formået at udbrede budskabet til så mange mennesker på et enkelt år. Og de har formentlig haft en betydning for hver eneste deltager ved disse arrangementer. Men hvis 10.000 mennesker er en ret stor procentdel af deres målgruppe, må målgruppen være temmelig snæver: Der var pr. 1. april 2011 registreret 546.358 indbyggere i Danmark, som var 18-25 år på tidspunktet.
De nævnte samarbejdspartnere er da betydningsfulde. Men det gør ikke nødvendigvis lejren betydningsfuld. De pågældende har jo mange forskellige samarbejdspartnere. Så for at afgøre, om samarbejdet er betydningsfuldt, må man jo forklare, hvad samarbejdet har gået ud på.
Hvis du føler, at en bestemt artikel (eller flere) ikke lever op til notabilitetskriterierne, står det dig naturligvis frit at oprette et sletningsforslag. -- 1. jul 2011, 10:12 (CEST)
Der er nu blevet tilføjet og rettet - I er velkomne til at angive jeres kommentarer. "(skrev ( • ) 29. jun 2011, 20:35 CEST."
Hvilke forhold synes du, der gør sig gældende, så artiklen lever op til kriterierne? -- 5. jul 2011, 17:45 (CEST)
* Emnet har interesse udover nærmeste familie og kvarter. Det er blevet beskrevet i et fagblad og med 1.000-vis af gæster, samt fokus fra DTU er vi over nærmeste familie og kvarter.
* Der er tydeligvis mere end to-tre sætninger at skrive om emnet
* Denne lejr skiller sig ud fra enhver anden lejr ved at holde fester med 1.000-vis af gæster med grøn energi. Kuplen gør den ligeledes til en letgenkendelig lejr. 
* Ligeledes kan det diskuteres om wikipedia er nået til dette detaljeringsniveau, men det har jeg altid anset for at være et overflødigt kriterium, hvis de andre er opfyldt. Hvorfor dælen må man ikke skrive om et ellers notabelt pizzeria, hvis ikke typer af pizzerier er skrevet? 
Jeg er sådan set enig i dine fremsatte punkter. Men jeg føler mig bare ikke overbevist om, at emnet rækker "ud over" (lidt svært at forklare). I mine øjne mangler der stadigvæk en dokumentation for, at de virkelig gør en forskel, som rækker ud over årets festival. -- 10. jul 2011, 14:55 (CEST)
